als_Latn dik_Latn sag_Latn
Kullë, 26 shkurt 2014 – Ministri i Punëve të Brendshme, Bajram Rexhepi dhe drejtori i Përgjithshëm i Policisë së Kosovës, Shpend Maxhuni, sot, kanë vizituar pikëkalimin kufitar Kullë. Me këtë rast ministri Rexhepi shprehu përkushtimin e MPB-së në mbështetje të Policisë së Kosovës në përgjithësi, e në veçanti Policisë Kufitare, si një nga segmentet e rëndësishme të Policisë për krijimin e sigurisë në vendin tonë përmes luftimit të kriminalitetit ndërkufitar.
Ai ka vlerësuar angazhimin e tri agjencioneve kufitare, Policisë së Kosovës, Doganës së Kosovës dhe Agjensionit të Veterinës dhe Ushqimit, të cilët po zbatojnë konceptin e Menaxhimit të Integruar të Kufirit edhe në këtë pikë të kalimit kufitar në përputhje me standardet evropiane.
Ndërkaq, drejtori i përgjithshëm i PK-së, Shpend Maxhuni ka falënderuar ministrin për vizitën në këtë stacion policor dhe stafin policor të kësaj pike kufitare për punën që kanë kryer, duke inkurajuar që edhe në të ardhmen performanca policore të jetë në nivele sa më të lartë.
Lidhur me punën dhe angazhimet në Drejtorinë Rajonale ‘Perëndimi’ , Policia Kufitare, nënkolonel Azem Mala drejtor i kësaj drejtorie e ka njoftuar ministrin dhe drejtorin për punën që kryhet në DRP-në ‘Perëndimi’, në kuadër të së cilës është edhe pikëkalimi kufitar Kullë, duke raportuar për të arriturat dhe bashkëpunimin me policitë kufitare të vendeve fqinje, si: Mali i Zi dhe Republika e Shqipërisë. “Të gjitha pikëkalimet kufitare që janë të pajisura me staf policor profesional dhe me pajisje që mundësojnë kryerjen e procedurave policore kufitare, si: kontrollimin e dokumenteve, identifikimin e dokumenteve të falsifikuara luftimin e kontrabandës si dhe bashkëpunimi si në mes të agjencive kufitare kosovare por edhe me policitë e vendeve fqinje është në nivel të lartë theksoi Nënkolonel Mala.
Në këtë takim kanë marrë pjesë edhe përfaqësuesit e agjencive tjera kufitare, si: Dogana e Kosovës, Agjencioni i Veterinës dhe Ushqimit.
Kjo vizitë u realizua në prag të vizitës së misionit vlerësues për liberalizimin e vizave i cili do të vizitojë këtë pikë për të parë nga afër progresin e arritur në zbatimin e kritereve të procesit të liberalizimit të vizave. Gjatë kësaj vizite ministri Rexhepi dhe drejtori i PK-së Maxhuni kanë parë për së afërmi punën e zyrtarëve policorë në këtë pikëkalim kufitar.
als_Latn als_Latn als_Latn als_Latn als_Latn als_Latn